
KULTŪROS VEIKLOS PLĖTROS IR JOS VAIDMENS BENDRUOMENĖS GYVENIME STIPRINIMO
PROGRAMOS APRAŠYMAS

	Biudžetiniai metai
	2016 metai

	Asignavimų valdytojas (-ai), kodas 
	Alytaus rajono savivaldybės administracijos direktorius, 188718528
Alytaus rajono savivaldybės viešosios bibliotekos direktorius, 188202383
 Alytaus rajono Daugų kultūros centro direktorius, 301670736
Alytaus rajono Simno kultūros centro direktorius, 301670800
Alytaus r. Krokialaukio Tomo Noraus-Naruševičiaus gimnazija, 190245331
Alytaus r. Punios mokyklos-daugiafunkcio centro direktorius, 190952342
Alytaus r. Makniūnų mokyklos-daugiafunkcio centro direktorius, 190238867

	Vykdytojas (-ai)
	Švietimo, kultūros ir sporto skyrius, A12
Komunalinio ūkio skyrius, A8
Alytaus rajono savivaldybės viešoji biblioteka, A12.18
Alytaus rajono Daugų kultūros centras, A12.4
Alytaus rajono Simno kultūros centras, A12.15
Alytaus r. Krokialaukio Tomo Noraus-Naruševičiaus gimnazija, A12.7
Alytaus r. Punios mokykla-daugiafunkcis centras, A12.13
Alytaus r. Makniūnų mokykla-daugiafunkcis centras, A12.9



	Programos 
pavadinimas
	KULTŪROS VEIKLOS PLĖTRA IR JOS VAIDMENS BENDRUOMENĖS GYVENIME STIPRINIMAS
	Kodas
	08

	Programos parengimo argumentaia
	Programa yra tęstinė. Kultūra yra sudėtinė visuomenės politinės, socialinės, ekonominės raidos dalis.
     Kultūros plėtros programa parengta vadovaujantis Lietuvos Respublikos vietos savivaldos įstatymo nuostatomis, reglamentuojančiomis savivaldybės kultūros veiklos organizavimą ir administravimą. Savivaldybės savarankiškos funkcijos yra: gyventojų bendrosios kultūros ugdymas ir etnokultūros puoselėjimas. Svarbu yra formuoti ir įgyvendinanti savivaldybės kultūros politiką, bibliotekų, muziejų, kultūros centrų, teatrų, muzikos, dailės, etnokultūros, leidybos, kultūrinio turizmo bei gyventojų bendrosios kultūros, jaunimo politikos ugdymo srityse, atlikti visus veiksmus, susijusius su informacijos apie savivaldybės institucijų veiklą pateikimu žiniasklaidos priemonėms ir  visuomenei, Alytaus rajono savivaldybės teigiamo įvaizdžio formavimu. Programa apima išsamią rajono kultūrinės situacijos analizę, detalizuoja uždavinius, priemones, jų įgyvendinimo ir vertinimo kriterijus. Sudaromos tinkamos sąlygos profesionaliojo meno raidai, informacinės visuomenės plėtrai, mėgėjų kūrybinei saviraiškai, rajono bendruomenių kultūrinėms iniciatyvoms, jų pastangoms tobulėti ir gerinti gyvenimo kokybę. 
Kultūros plėtros ir jos vaidmens bendruomenės gyvenime stiprinimo programos įgyvendinimas suteikia galimybę rajono gyventojams tenkinti savo dvasinius ir estetinius poreikius, ugdyti kūrybiškumą ir būti aktyviais rajono kultūrinio proceso dalyviais. 

	Ilgalaikis prioritetas
(pagal Alytaus rajono savivaldybės strateginį plėtros planą)
	Veiklios visuomenės ugdymo, sveikatos ir socialinio vystymo
	Kodas
	02

	Šia programa įgyvendinamas savivaldybės strateginis tikslas:
	 KURTI PILIETIŠKĄ, IŠSILAVINUSIĄ, KŪRYBIŠKĄ, SVEIKAI IR SAUGIAI GYVENANČIĄ BENDRUOMENĘ
	Kodas
	01



	Programos tikslas
	Gerinti gyventojų informacinį, kultūrinį aptarnavimą
	Kodas
	01

	Tikslo įgyvendinimo aprašymas: įgyvendinant programą dalyvauja biblioteka ir 32 jos filialai. Šia programa bus siekiama sukurti tinkamas sąlygas Alytaus rajono gyventojų bibliotekiniam ir informaciniam aptarnavimui organizuoti, projekto “Bibliotekos pažangai” įsipareigojimams įvykdyti. Programa siekiama kryptingai vykdyti bibliotekai priskiriamas dokumentų kaupimo, tvarkymo, sisteminimo, saugojimo, galimybių lygiomis teisėmis naudotis viešaisiais informacijos šaltiniais užtikrinimo funkcijas. Siekiant sudaryti sąlygas bibliotekiniam ir informaciniam rajono gyventojų aptarnavimui, numatomi  uždaviniai, orientuoti į veiklos tobulinimą, palankios aplinkos darbui kūrimą, personalo ugdymą. 
Tikslui pasiekti iškelti uždaviniai :
01 uždavinys. Užtikrinti tinkamas sąlygas bibliotekos lankytojams ir personalui.
Užtikrinama viešųjų interneto prieigos taškų veiklos tęstinumas, kompiuterinės technikos ir programinės įrangos atnaujinimas ir priežiūra, kokybiškas interneto bei telefonijos ryšys, tęsiama  LIBIS skaitytojų posistemės diegimas visuose rajono viešosios bibliotekos filialuose bei užtikrinama elektroninės informacijos sklaida rajone. Sisteminamas ir skaitmeninamas etninės kultūros rašytinis paveldas, viešinamas visuomenei, skatinama jaunimo laisvalaikio užimtumo ir jų kultūrinės iniciatyvos. Nuolat atnaujinami bibliotekos dokumentų fondai lietuvių užsienio šalių autorių grožiniais kūriniais, taip pat mokslinėmis, informacinėmis ir mokslo populiariomis knygomis. Įsigyjant per metus ne mažiau, kaip 4500-5000 naujų leidinių, taip pat apie 100 pavadinimų periodinių leidinių, organizuojami kultūriniai renginiai rajono gyventojams.
Sudaromos sąlygos darbuotojų kvalifikacijai kelti, dalyvauti įvairiuose mokymuose, seminaruose. Stiprinama bibliotekos ir jos filialų materialinė bazė, įrengiant šildymo sistemas, atliekant palaikomuosius remontus, įsigyjant bibliotekoms reikiamo inventoriaus, darbo priemonių, užtikrinant viešųjų interneto prieigos taškų bei interaktyvių zonų veiklų tęstinumą.

Rezultato vertinimo kriterijai: 
Lankytojų skaičiaus didėjimas, proc. - +1 proc.

	Programos tikslas
	Išsaugoti ir plačiau panaudoti regiono kultūrinį savitumą, užtikrinant kultūros įstaigų veiklą
	Kodas
	02

	Tikslo įgyvendinimo aprašymas: programa parengta, siekiant gerinti Simno ir Daugų kultūros centrų dalyvavimą kultūrinėje veikloje. Siekti įvairių kultūros žanrų gyvybingumo, globoti ir skatinti etninę, mėgėjų bei profesionalaus meno veiklą, renginių organizavimą bei kitą kultūrinę raišką Alytaus rajone, bei visos Lietuvos mastu. Dėmesys skiriamas gyventojų kultūriniams ir meniniams poreikiams ugdyti ir tenkinti, menininkų kūrybiniam aktyvumui skatinti. Sudaryti galimybes įvairiems visuomenės sluoksniams pažinti šiuolaikinę kultūrą ir meninę kūrybą, plėsti visuomenės meninį kultūrinį akiratį, stiprinti kūrybines galias. Sudaryti sąlygas nacionalinės kultūros tęstinumui: plėtoti etnines tradicijas ir išsaugoti kultūrinį paveldą.

Siekiant įgyvendinti šį tikslą vykdomi uždaviniai:
01 uždavinys. Kultūros centrų veiklos užtikrinimas.
Organizuojama įvairios tematikos renginiai, diskotekos ir poilsio vakarai, mokami renginiai Simno ir Daugų kultūros centruose ir jų filialuose. Sudaromos sąlygos bendruomenės narių meninės saviraiškos poreikių tenkinimui, bei kokybiškam kultūros paslaugų teikimui.
02 uždavinys. Mokyklų-daugiafunkcių centrų, gimnazijų veiklos užtikrinimas.
Alytaus rajone ne tik kultūros centrai ir jų filialai organizuoja kultūrinius renginius, stiprina ryšius su kaimo bendruomenėmis, bet ir mokyklos-daugiafunkciai centrai, gimnazijos.  Sudaromos sąlygos socialinę atskirtį patiriančių bendruomenės narių integracijai, sveikos gyvensenos ugdymui, turiningam laisvalaikiui. Organizuojama sporto, choreografijos būrelių ir folkloro bei meno kolektyvų užsiėmimai, diskotekos. Organizuojami renginiai lankomi jaunimo, dirbančių suaugusiųjų bei pagyvenusių žmonių. Taip pat rengiamos tradicinės šventės, renginiai vietos bendruomenei, seniūnijos ir rajono gyventojams. Veikla derinama su kitomis seniūnijos įstaigomis ir įmonėmis, Alytaus rajono kultūros centrais, pritraukiami rėmėjai. Daug dėmesio skiriama renginių kokybei.
Dalyvaujama Alytaus rajono savivaldybės kultūros ir sporto plėtros programų projektinės veiklos finansavimo konkursuose.
03 uždavinys. Skatinti rajono gyventojų kultūrinį aktyvumą ir gerinti susijusią infrastruktūrą.
Įgyvendinant šį uždavinį bus įgyvendinamas investicijų projektas „Alytaus rajono savivaldybės BĮ Alytaus raj. Daugų KC Butrimonių kultūros namų rekonstrukcija“, kurio strateginis tikslas - rekonstruoti kultūros namų pastatą, kad būtų sudarytos sąlygos mažinti energijos sąnaudas pastate, užtikrinti pastato atitikimą higienos normų reikalavimams, gerinti kultūrinę aplinką ir kultūros renginių kokybę,  optimizuoti materialinių išteklių naudojimą kultūros tikslais.
Projektą planuojama įgyvendinti 2014-2016 metais, planuojama projekto trukmė 36 mėn. Projekto vertės suma apima projekto, techninių projektų atlikimo, projektų vykdymo priežiūros, techninės priežiūros paslaugas, rekonstravimo darbus, baldų ir įrangos įsigijimą. Įgyvendinus projektą bus pastebimas sutaupomos energijos didėjimas, kultūrinės ir darbo aplinkos sąlygų gerėjimas. Po rekonstrukcijos pirmajame pastato aukšte bus įrengtos šios erdvės: koncertinė salė (203,95 m2), scena (133,86 m2) pagalbinės patalpos (50,51 m2). Antrajame pastato aukšte – 3 darbo kabinetai (105,31 m2), pagalbinės patalpos (80,96 m2), tualetas (3,12 m2). Įsigyjama įranga (kompiuteriai su monitoriumi ir programine įranga, nešiojamas kompiuteris, multimedia projektorius, ekranas, spausdintuvas) ir baldai (salės kėdės, kanceliariniai stalai, biuro kėdės, dokumentų, rūbų, inventoriaus susidėjimo spintos, kėdės, mobilūs parodos stendai, biuro baldų komplektai, rašomoji magnetinė lenta).

Rezultato vertinimo kriterijai: 
Dalyvių skaičiaus renginių metu didėjimas, proc. – +4

	Programos tikslas
	Ugdyti visuomenės kultūrinį, pilietinį bei visuomeninį aktyvumą
	Kodas
	03

	Tikslo įgyvendinimo aprašymas: skatinama profesionalaus ir meno mėgėjų sklaida Alytaus rajono savivaldybėje, sudarant sąlygas menininkams, kūrėjams, švietimo, meno ir kultūroms įstaigoms, organizacijoms, draugijoms bei klubams realizuoti kūrybines idėjas ir sumanymus. Kūrybos projektų rėmimas ir kūrybinės veiklos skatinimas tik dar labiau sudarys kiekvienam bendruomenės nariui sąlygas dalyvauti kultūroje ir ją vartoti, rasti mėgstamą laisvalaikio formą ir progą išreikšti save. Vienu iš svarbių nūdienos rajono kultūros dalių yra ne tik profesionalų, bet ir mėgėjų meninės veiklos skatinimas, saugojimas, kūrimas bei atnaujinimas. 

Įgyvendinant tikslą vykdomas uždavinys: 
01 uždavinys . Remti kultūros vartojimo ir kultūros poreikio ugdymo iniciatyvas.
Sudaromos sąlygos visuomenei dalyvauti kultūroje. Palanki sociokultūrinė aplinka užtikrina lygias galimybes ir kaimo gyventojams kultūros vartojimui. Svarbu skatinti ir pačios bendruomenės iniciatyvumą. Vadovaujantis Lietuvos Respublikos moterų ir vyrų lygių galimybių įstatymu remiamas kasmetinių viešų renginių organizavimas ir rengimas: „Motinos dienos“ ir „Tėvo dienos“.

Rezultato vertinimo kriterijai:
remiamų kultūrinių projektų skaičius, vnt. – 40

	Programos tikslas
	Tradicinės religinės bendruomenės skatinimas

	Kodas
	04

	Tikslo įgyvendinimo aprašymas: Alytaus rajono religinių bendruomenių projektų finansavimas skirtas finansinei paramai teikti Alytaus rajone pagal Lietuvos Respublikos religinių bendruomenių ir bendrijų įstatymą registruotoms tradicinėms religinėms bendruomenėms ir bendrijoms, taip prisidedant prie krašto kultūrinio paveldo dalies, priklausančios religinėms bendruomenėms, išsaugojimo ir organizacijų veiklos vietos bendruomenės skatinimo. 
Įgyvendinant šį tikslą, vykdomi šie uždaviniai:
01 uždavinys. Remti Alytaus rajono savivaldybės teritorijoje esančių organizacijoms priklausančių pastatų tvarkybos darbus ir šių pastatų pritaikymą bendruomenės poreikiams, skatinti etnokultūros puoselėjimą, nekilnojamų ir kilnojamųjų kultūros vertybių apsaugą.

Šiuo uždaviniu taip pat skatinama organizacijas aktyviau spręsti bendruomenės socialines, kultūrines, dorovines problemas, remti moralines vertybes puoselėjančią, šviečiamąją Organizacijų veiklą, bendradarbiavimą su kitų rajonų organizacijomis.

Rezultato vertinimo kriterijai:

remiamų religinių bendruomenių projektų skaičius, vnt.–14

	Programos tikslas
	Formuoti ir įgyvendinti savivaldybės kultūros politiką bei atlikti visus veiksmus susijusius su savivaldybės teigiamo įvaizdžio formavimu
	Kodas
	05

	 Tikslo įgyvendinimo aprašymas: 

Skyrius formuoja ir įgyvendina savivaldybės kultūros politiką bibliotekų, muziejų, kultūros centrų, teatrų, muzikos, dailės, etnokultūros, leidybos, kultūrinio turizmo bei gyventojų bendrosios kultūros, jaunimo politikos ugdymo, viešinimo (informacijos apie savivaldybės institucijų veiklą pateikimas žiniasklaidos priemonėms ir  visuomenei) srityse, rengia, plėtoja bei įgyvendina savivaldybės viešųjų ryšių strategiją bei atlieka visus veiksmus susijusius su Alytaus rajono savivaldybės teigiamo įvaizdžio formavimu, rengia savivaldybės mero ir savivaldybės administracijos direktoriaus kalbas  ir pasisakymus oficialių ir šventinių renginių metu bei savivaldybės mero, savivaldybės administracijos direktoriaus, savivaldybės valstybės tarnautojų ir darbuotojų interviu žiniasklaidos priemonėms, analizuoja kultūros, jaunimo teisių apsaugos politikos raidos tendencijas Lietuvoje ir užsienyje. 
Įgyvendindamas savo uždavinius, skyrius vykdo šias funkcijas: pagal savo kompetenciją organizuoja, prižiūri, tobulina ir koordinuoja savivaldybės kultūros įstaigų veiklą ir jaunimo politikos įgyvendinimą, teikia informaciją apie savivaldybės veiklą visuomenei ir žiniasklaidai, platina šią informaciją. Organizuoja ir dalyvauja viešųjų ryšių kampanijose: akcijose, spaudos konferencijose, pristatymuose, koordinuoja viešuosius renginius savivaldybės teritorijoje,  pagal savo kompetenciją teikia konsultacijas rengiant ir organizuojant vietos, valstybines bei kalendorines šventes, įvairius kultūrinius renginius, rengia ir teikia žiniasklaidos priemonėms oficialius  informacinius pranešimus apie savivaldybės norminių teisės aktų priėmimą, savivaldybės tarybos  ir kolegijos posėdžių darbotvarkes, dalyvauja susitikimuose su gyventojais, informuoja apie šiuos susitikimus žiniasklaidos priemones, bendradarbiaudamas su savivaldybės institucijomis, bendruomenėmis, nevyriausybinėmis organizacijomis, visuomeninėmis jaunimo organizacijomis kaupia duomenis, juos analizuoja, vertina ir teikia siūlymus administracijos direktoriui, rajono savivaldybės tarybai dėl rajono kultūrinio turizmo, kultūros ir jaunimo programų rėmimo, inicijuoja ir koordinuoja tarptautinio kultūrinio bendradarbiavimo projektų įgyvendinimą, rūpinasi etninės kultūros plėtra ir globa savivaldybės teritorijoje. Tiria, analizuoja ir vertina gyventojų bendrosios kultūros ugdymo ir etnokultūros puoselėjimo, jaunimo poreikių situaciją ir rezultatus savivaldybės teritorijoje, savivaldybės tarybos patvirtintoms kultūros ir jaunimo programoms vykdyti organizuoja projektų atrankos konkursus, prižiūri jų įgyvendinimą, inicijuoja  ir organizuoja rajoninius dailininkų plenerus, meno (dailės, keramikos, drožybos ir kt.) parodas, festivalius, šventes, koncertus, susitikimus, kultūrinės projektinės veiklos iniciatyvas ir kt.

Įgyvendinant tikslą vykdomas uždavinys: 

01 uždavinys. Užtikrinti Švietimo, kultūros ir sporto skyriaus darbuotojų, vykdančių kultūros politiką ir dalyvaujančių jos formavime veiklos efektyvumą ir rezultatyvumą. 

Kultūros darbuotojų atliekamas darbas vadovaujantis skyriaus veiklos nuostatais bei pagrindinių metų veiklos užduočių vykdymas.

Efektyvus darbuotojų darbo aplinkos kūrimas (centrinės institucijos išlaikymas ir centralizuotos priemonės). Prie institucijos išlaikymo (valdymo) išlaidų priskiriama: priskaičiuotas darbo užmokestis ir socialinio draudimo įmokos; prekių ir paslaugų naudojimo išlaidos (komunalinės, ryšių paslaugos, transporto išlaikymas, spaudiniai, komandiruotės, kvalifikacijos kėlimas, materialiojo ir nematerialiojo turto nuoma ir kt.), taip pat darbo vietų įkūrimo, administracinių pastatų išlaikymo (įskaitant ir remontą) sąnaudos; darbdavių socialinės pašalpos; materialiojo ir nematerialiojo turto įsigijimo išlaidos.

Rezultato vertinimo kriterijai:

lėšos vidutiniškai tenkančios vienam darbuotojui, tūkst. Eur – 11,2

	Programos tikslas
	Kultūrinio palikimo atkūrimas, tvarkant ir globojant materialinės ir dvasinės kultūros bei gamtos paminklus
	Kodas
	06

	Tikslo įgyvendinimo aprašymas: Įgyvendinant šį tikslą yra vykdomas kultūros paveldo objektų išryškinimas, pritaikymas pažinimui ir turizmui. Kultūros paveldo objektų išryškinimas, išsaugojimas ir pritaikymas pažinimui sudaro išskirtines sąlygas formuoti krašto patrauklumą turizmui. Unikalių archeologinių, istorinių, gamtinių kultūros paveldo objektų saugojimas ilgas ir sudėtingas procesas, reikalaujantis tyrimų, planavimo bei investicijų, tačiau įgalina kurti nepakartojamą aplinką, kuriančią palankias sąlygas pažinimui bei turizmo vystymui.
Paminklosauga, kitaip dar paminklų apsauga – valstybės kontroliuojama kultūros paminklų apsaugos administracinių ir teisinių, mokslinių ir praktinių priemonių sistema architektūros, dailės, archeologijos, istorijos bei kitam kultūros paveldui apsaugoti nuo sunaikinimo, jį panaudoti visuomenės reikmėms ar kaip turizmo objektus. Alytaus rajonas išsiskiria turtingu kultūros paveldu. Rajone yra 72 archeologiniai, 395 istorijos (96 kapinės ir 246 bažnytinės knygos), 144 dailės, 29 architektūros ir 3 urbanistikos paminklai. Alytaus rajone yra 19 piliakalnių su senovinės gyvenvietėmis. Dailės kūrinių daugiausia sukaupta bažnyčiose - tai paveikslai, skulptūrėlės, altorėliai ir kt. daug yra kryžių, koplytstulpių. Simno, Daugų ir Butrimonių miestelių pagrindinės aikštės įrašytos į urbanistikos paminklų sąrašą. Architektūros paveldą sudaro bažnyčios, koplytėlės, gyvenamieji namai. Vertingiausias paveldas: Rumbonių bažnyčios ansamblis, Simno bažnyčia, Punios piliakalnis, dailininko A.Žmuidzinavičiaus memorialinė sodyba, dailės kūriniai, koplytstulpiai. Įgyvendinant tikslą siekiama užtikrinti, jog paminklai, esantys Alytaus rajone, būtų saugomi ir tvarkomi.
Tikslui įgyvendinti vykdomas uždavinys:
01 uždavinys.Alytaus rajono kultūros paveldo objektų priežiūra.
Įgyvendinant šį uždavinį numatoma vykdyti Pivašiūnų Švč. Mergelės Marijos Ėmimo į Dangų bažnyčios interjero restauravimo darbus. Numatomas riboženklių atžymėjimas senosiose totorių kapinėse, laiptų į Olakalnį Miroslavo seniūnijoje įrengimas, ,,Europos paveldo dienų“ organizavimas, laiptų į Ąžuolinių piliakalnį įrengimas ir prieigų sutvarkymas, kryžių partizanų žuvimo vietose sutvarkymas. Taip pat numatomi į kultūros vertybių registrą įtrauktų kapinių geodeziniai (kadastriniai) matavimai.
Rezultato vertinimo kriterijai:
rekonstruojamų, tvarkomų kultūros paveldo objektų skaičius kitimas (ne mažiau nei 4 objektai per metus), vnt. – 4

	Programos tikslas
	Vietos jaunimo organizacijų bendradarbiavimas, jaunimo iniciatyvų skatinimas
	Kodas
	07

	Tikslo įgyvendinimo aprašymas: sudaromos sąlygos formuotis intelektualiai, kūrybiškai ir pilietiškai asmenybei, skatinant jaunų žmonių aktyvų dalyvavimą vietinės bendruomenės gyvenime, remti iniciatyvas, gerinančias jaunimo veiklos kokybę ir padedančias jaunimui integruotis į politinį, ekonominį ir kultūrinį gyvenimą, stiprinti jaunimo ir su jaunimu dirbančias organizacijas, spręsti jaunimo problemas. Remiami projektai, kuriuos įgyvendinant yra ruošiami jaunimo lyderiai, numatant jiems galimybes praktinių gebėjimų taikymui bei skatinantys keitimąsi gerąja jaunimo veiklos patirtimi, skatinantys vienoje teritorijoje veikiančių jaunimo organizacijų, jaunimo iniciatyvų veiklos koordinavimą, jaunimo organizacijų steigimąsi, informacinę sklaidą ir bendradarbiavimą su kitomis institucijomis.

Tikslui įgyvendinti vykdomas uždavinys:

01 uždavinys. Skatinti jaunimo dalyvavimą vietinės bendruomenės gyvenime ir gerinti vietinio jaunimo veiklos kokybę.
Remiami jaunimo projektai.

Rezultato vertinimo kriterijai:
jaunimo ir su jaunimu dirbančių organizacijų, asociacijų, neformalių jaunimo grupių skaičiaus kitimas, vnt.  – 21



	Numatomas programos įgyvendinimo rezultatas: išaugs rajono gyventojų galimybės naudotis šalies ir užsienio informacijos bei kultūriniais ištekliais, žmonės įgys ir tobulins gebėjimus jais naudotis. Tai sudarys palankias sąlygas žinių ir kultūrinės visuomenės formavimui ir plėtrai, žmogiškųjų išteklių raidai. Padidės gyventojų sutelkimo į bibliotekas ir kultūros įstaigas procentas, mažės socialinė, kultūrinė kaimo gyventojų atskirtis nuo miesto. Rajone vykstančios kūrybiškumo stovyklos, mugės, plenerai, spektakliai, koncertai, tradicinių renginių ir švenčių organizavimai. Vyksta turiningas viešasis, kultūrinis gyvenimas, teikiamos kokybiškos kultūrinės paslaugos, kuriomis naudojasi ne tik rajono bendruomenių nariai, bet ir svečiai. Rajone sudaromos sąlygos veikliai visuomenei kurti, gyventi, turiningai praleisti laisvalaikį.



	Galimi programos vykdymo ir finansavimo variantai: 
Valstybės , savivaldybės biudžeto lėšos, ES, nuosavos lėšos, rėmėjų ir specialiųjų programų lėšos.



	Veiksmai, numatyti Alytaus rajono savivaldybės strateginiame plėtros plane, kurie susiję su vykdoma programa: 2 prioritetas. Veiklios visuomenės ugdymo, sveikatos ir socialinio vystymo. 2.1. tikslas. Išsaugoti gerąsias krašto kultūros tradicijas, vystyti modernią, patrauklią kultūrinio turizmo infrastruktūrą ir bendradarbiavimą.2.1.1. uždavinys. Rengti ir vykdyti kultūros, meno ir visuomeninius specialiuosius projektus, stiprinančius Alytaus rajono, kaip kultūrinio/pažintinio turizmo teritoriją. 2.1.2. uždavinys. Sukurti ir įgyvendinti efektyvų Alytaus  rajono reprezentavimo modelį ir viešųjų ryšių  rinkodaros sistemą. 2.1.3. uždavinys. Skatinti rajono gyventojų kultūrinį ir sportinį aktyvumą ir gerinti susijusią infrastruktūrą. 2.1.4. uždavinys. Plėsti kultūros paslaugų spektrą ir gerinti kultūros darbuotojų darbo kokybę. 2.1.5. uždavinys. Renovuoti ir modernizuoti kultūros įstaigų ir bendruomenių patalpas. 2.1.6. uždavinys.  Sukurti palankią aplinką kultūrinio pažintinio ir ekologinio turizmo paslaugoms plėtoti .




	Susiję įstatymai ir kiti svarbūs teisės aktai: Lietuvos Respublikos Konstitucija, Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos biudžetinių įstaigų įstatymas, Valstybės ilgalaikės raidos strategija patvirtinta Lietuvos Respublikos Vyriausybės 2002-07-04 nutarimu Nr. 1054, Lietuvos kultūros politikos kaitos gairės patvirtintos Lietuvos Respublikos Seimo 2010-06-30 nutarimu Nr. XI-977, Lietuvos Respublikos bibliotekų įstatymas, Alytaus rajono savivaldybės 2013-2020 metų strateginės plėtros planas, Lietuvos Respublikos visuomenės informavimo įstatymas, Lietuvos Respublikos viešųjų įstaigų įstatymas, Lietuvos Respublikos jaunimo politikos pagrindų įstatymas, Alytaus rajono savivaldybės administracijos direktorius 2015-06-16 įsakymu Nr. D1-437 patvirtintas Alytaus rajono savivaldybės jaunimo veiklos skatinimo projektų finansavimo tvarkos aprašas su priedais, Lietuvos Respublikos kultūros centrų įstatymas, Lietuvos Respublikos etninės kultūros valstybinės globos pagrindų įstatymas, Lietuvos Respublikos nekilnojamojo kultūros paveldo apsaugos įstatymas, Lietuvos Respublikos kilnojamųjų kultūros vertybių apsaugos įstatymas.

	Kita svarbi informacija:



	Pareigybių skaičius ir išlaidos darbo užmokesčiui
	    1b formos tęsinys

	
	
	
	
	
	1 lentelė



			
	
	2015
(patvirtintas)
	2016-ieji
	2017
	2018

	Pareigybių skaičius, vnt.
	92
	89
	89
	89

	Išlaidos darbo užmokesčiui, tūkst. Eur
	535,8
	601,5
	559,1
	567,8



	

Programos lėšų  poreikis ir numatomi finansavimo šaltiniai programai
	       1b formos tęsinys

	
	
	
	
	
	2 lentelė

tūkst. Eur


	Finansavimas
	Patvirtinti 2015-ųjų metų asignavimai
	2016-ųjų metų asignavimų planas
	Numatomi 2017-ųjų metų asignavimai
	Numatomi 2018-ųjų metų asignavimai

	1. Finansavimo šaltiniai, iš viso:
	1037,0
	1251,3
	1290,9
	1046,3

	1.1. Savivaldybės biudžeto lėšos, iš viso:
	1015,3
	1029,5
	1006,7
	1021,8

	1.1.1. savivaldybės biudžeto lėšos 
	1003,3
	976,9
	994,9
	1009,8

	1.1.2. valstybės biudžeto specialiosios tikslinės dotacijos lėšos
	
	40,9
	
	

	1.1.3. bendrosios dotacijos kompensacijos lėšos
	
	
	
	

	1.1.4. savivaldybės aplinkos apsaugos rėmimo specialiosios programos lėšos 
	
	
	
	

	1.1.5. biudžetinių įstaigų pajamos
	12,0
	11,7
	11,8
	12,0

	1.2. Valstybės biudžeto lėšos, iš viso:
	18,4
	219,8
	282,2
	22,5

	1.2.1. valstybės biudžeto lėšos
	18,4
	19,8
	21,5
	22,5

	1.2.2. kelių priežiūros ir plėtros programos lėšos
	
	
	
	

	1.2.3. privalomojo sveikatos draudimo fondo lėšos
	
	
	
	

	1.2.4. valstybės investicijų programos lėšos
	
	200,0
	260,7
	0,0

	1.3. Europos Sąjungos paramos lėšos 
	
	
	
	

	1.4. Kitos lėšos, iš viso:
	3,3
	2,0
	2,0
	2,0

	1.4.1. paskolos lėšos
	
	
	
	

	1.4.2. privatizavimo fondo lėšos
	
	
	
	

	1.4.3. kiti finansavimo šaltiniai
	3,3
	2,0
	2,0
	2,0


_________________________________



